கேள்வி: அசாமின் கலைகள் - ஓவியங்கள் பற்றி நீங்கள் என்ன அறிந்துள்ளீர்கள்?
பதில்: படிமம்:Traditional_painting,_Assam.JPG அசாமின் கலை நயம் பல்வேறு பரிமாணங்களைக் கொண்டது. அழகிய வேலைப்படுகளுடன் ஓவியம் வரைவது அசாமின் பண்டைய பாரம்பரியங்களுள் ஒன்றாகும். பண்டைய வழக்கங்களை சீனப் பயணியான சுவான்சாங் (கிபி 7ஆம் நூற்றாண்டு) பதிவுகளிலிருந்து அறியலாம். காமரூப மன்னர் பாஸ்கர் வர்மா மகத மன்னர் ஹர்ஷவர்தனாவுக்கு ஓவியங்கள் மற்றும் வர்ணம் பூசப்பட்ட பொருட்கள் உட்பட பல பொருட்களை பரிசளித்ததாக அந்த பதிவில் குறிப்பிடப்பட்டுள்ளது. அவற்றுள் சில அசாமிய பட்டு மீது படைக்கப்பட்ட கலைவடிவங்களாக இருந்தன. இடைக்காலத்திலிருந்து கிடைக்கப்பெற்ற பல கையெழுத்துப் பிரதிகள் பாரம்பரிய ஓவியங்களின் சிறந்த எடுத்துக்காட்டுகளைப் ப்ரதிபலிக்கின்றன. இத்தகைய இடைக்கால படைப்புகளில் மிகவும் பிரபலமானவை ஹஸ்திவிட்யர்ணவா (யானைகளைப் பற்றிய ஓர் ஆய்வுக் கட்டுரை), சித்ரா பாகவதம் மற்றும் கீத கோவிந்தம் போன்றவையும் காணப்படுகின்றன. இடைக்கால ஓவியர்கள் ஹங்கூல் மற்றும் ஹைத்தல் போன்ற உள்ளூரில் தயாரிக்கப்பட்ட ஓவியப் பொருட்களைப் பயன்படுத்தினர். இடைக்கால அசாமிய இலக்கியம் சித்திரக்காரர்கள் மற்றும் படுவாக்களைப் போற்றுகின்றன. பாரம்பரிய அசாமிய ஓவியங்கள் சித்ரா பாகவதம் போன்ற இடைக்கால படைப்புகளில் உள்ள கருத்துக்கள் மற்றும் வடிவமைப்புகளின் கலை வடிவங்களாக உருப்பெற்றுள்ளன. அசாமில் பல புகழ்பெற்ற சமகால ஓவியர்கள் உள்ளனர். குவகாத்தியில் உள்ள குவஹாத்தி கலைக் கல்லூரியானது அசாமியக்கலை வளர்ச்சி சார்ந்த கல்விக்கான அசாமிய அரசு நிறுவனங்களுள் ஒன்றாகும். அசாம் பல்கலைக்கழகத்தின் காட்சிகலைத் துறை (மத்திய பல்கலைக்கழகம்) வடகிழக்கு இந்தியாவின் முக்கியத் துறைகளுள் ஒன்றாகும். இது பயன்பாட்டு கலைகள், வரைகலை மற்றும் ஓவியங்களில் நிபுணத்துவ திட்டத்துடன் காட்சிக் கலைகளில் முனைவர் பட்டப் படிப்பையும் கொண்டுள்ளது. மேலும், மாநிலம் முழுவதும் பல கலைச்சங்கங்கள் மற்றும் அரசு சாரா குழுக்களும் உள்ளன, மேலும் குவஹாத்தி கலைஞர்கள் சங்கம் குவஹாத்தியை தலைமையிடமாகக் கொண்ட ஒரு முன்னணி அமைப்பாகும்.
கேள்வி: அசாமின் கலைகள் - ஆடை கலை வடிவங்கள் என்பது என்ன?
பதில்: அசாமின் பெரிய பழங்குடி குழுக்களுள் ஒன்றான மிஸிங் மக்கள் ஜவுளி உற்பத்தியில் வளமான வரலாற்றைக் கொண்டுள்ளனர். இந்த பாரம்பரியத்தில் வடிவமைப்புகள் பெரும்பாலும் மத உரை மற்றும் இயற்கையின் கருத்தாக்கங்களை அடிப்படையாகக் கொண்டவை. சிவப்பு நிற சாயத்தால், வெள்ளை ஆடைகளில் வடிவமைக்கப்படும் கமோசாக்கள், பெண்களால் விரும்பி அணியப்படும் மேகேலா சடோர், ஜாபி எனப்படும் தொப்பிகள், அசாமின் அடையாளச் சின்னங்களாகும். படிமம்:Jaapi.jpg File:Traditional Motif of Assamese Mekhela-Chadar.jpg